คือว่าพอแคะหู เมื่อสองสามวันที่แล้วมีน้ำสีเหลืองมีกลิ่นเหม็นออกมา แต่พอไปหา ไม่พบอะไร และให้ยาหยอดหูมา ตอนนี้เวลาแคะหูยังมีกลิ่นเหม็นอยู่เลยอยากทราบว่าเกิดจากอะไรคะ
สวัสดีค่ะ ปรึกษา,อาการมีน้ำสีเหลืองไหล มีกลิ่นเหม็น ไหลจากรูหู อาจเกิดจาก1. มีน้ำเข้าหู เช่น ในขณะอาบน้ำ หรือจากการไปว่ายน้ำ เล่นกิจกรรมทางน้ำ เป็นต้น และน้ำที่ขังอยู่ในรูหู เมื่อผสมกับขี้หู ก็อาจทำให้เกิดกลิ่นเหม็น และค่อยๆ ไหลออกมาจากรูหู2. การอักเสบติดเชื้อของรูหูชั้นนอก แต่มักจะมีอาการปวดหูร่วมด้วย3. หูชั้นกลางอักเสบติดเชื้อแบบเฉียบพลัน โดยเริ่มแรก จะมีอาการปวดหูมาก มีไข้ อาการจะเป็นอยู่ไม่กี่วัน หลังจากนั้นอาการปวดและไข้จะลดลง แต่มีน้ำหนองไหลออกจากรูหู มีกลิ่นเหม็นทั้งนี้ หากไม่ได้มีอาการปวดหูมาก่อน และได้ไปพบแพทย์เพื่อตรวจแล้ว ก็ไม่น่าเกิดจากการอักเสบติดเชื้อในรูหู แต่อาจเกิดจากการมีน้ำเข้าไปขังในรูหูได้ ในเบื้องต้น ไม่ควรใช้ไม้เข้าไปแคะหูอีก เพราะการแคะหูบ่อยๆ จะป็นการระคายเคืองต่อเยื่อบุในรูหู ทำให้กระตุ้นการสร้างขี้หูมากขึ้น เมื่อมีขี้หูมากขึ้น ร่างกายก็ต้องพยายามขับออก และหากมีน้ำเข้าไปในหู ก็จะยิ่งทำให้หูมีกลิ่นเหม็นได้ นอกจากนี้ หากจะอาบน้ำ สระผม ก็ควรระวังอย่าให้น้ำเข้าหู โดยใช้สำลีอุดรูหูไว้ หรือหากจะไปว่ายน้ำหรือเล่นกิจกรรมทางน้ำ ก็ควรใส่ที่อุดหูป้องกันน้ำเข้าหูไว้ด้วยค่ะ